En agraïment al suport que els Amics brinden al Museu Nacional d’Art de Catalunya, ja fa 25 anys que els Amics impulsem una intensa programació d’activitats al voltant de la col·lecció del Museu. Les propostes són de tipologia molt variada: des de passejades fins a viatges culturals, jornades o, fins i tot, activitats en línia. La programació s’organitza en agendes trimestrals que s’envien a tots els amics i amigues uns dies abans que comencin les inscripccions i també s’anuncia a través del butlletí setmanal. Una vegada ha començat el període d’inscripció, les activitats acostumen a omplir-se molt de pressa, però si veiem que la demanda és elevada intentem sempre obrir nous grups. Així mateix, hi ha activitats fora d’agenda que es programen a última hora i que només podem anunciar a través del butlletí setmanal.